《飞来寺 其三》
明代·钟万春

天遣珠林傍翠微，清江碧石殿含晖。谁言白昼玄猿化，惟有王孙绿草腓。

钟落青霄愁鬼魅，花翻瑶露湿裳衣。坐来世界沧桑外，目断霞标冉冉飞。

作者简介：钟万春，字懋和，号初宇。清远人。于田子。明神宗万历七年（一五七九）举人，官邵武同知，以艰去，补襄阳同知，升知府。有《戋戋言文集》。民国《清远县志》卷六有传。